C 472/30
ET
Euroopa Liidu Teataja
12.12.2022
Eelotsusetaotlus, mille on esitanud Tribunal Superior de Justicia de las Islas Baleares (Hispaania) 7. septembril 2022 – J.L.O.G., J.J.O.P. versus Resorts Mallorca Hotels International SL (Kohtuasi C-589/22) (2022/C 472/33) Kohtumenetluse keel: hispaania Eelotsusetaotluse esitanud kohus Tribunal Superior de Justicia de las Islas Baleares
Põhikohtuasja pooled Apellandid: J.L.O.G., J.J.O.P. Vastustaja: Resorts Mallorca Hotels International SL
Eelotsuse küsimused 1.
Kas nõukogu 20. juuli 1998. aasta direktiivi 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta (1) artiklit 2 tuleb Euroopa Kohtu 10. septembri 2009. aasta kohtuotsusest (C-44/08 (2), EU:C:2009:533) tulenevat kohtupraktikat arvestades tõlgendada nii, et konsulteerimis- ja teatamiskohustused, mis on direktiivi soovitava toime aluseks, tekivad alates hetkest, mil ettevõtja näeb ümberkorraldamise käigus ette töölepingute lõpetamised arvul, mis võib ületada kollektiivsete koondamiste piirmäära, olenemata asjaolust, et lõpuks jääb koondamiste või nendega samastatavate töölepingu lõpetamiste arv alla selle piirmäära, kuna seda arvu õnnestub ettevõtjal vähendada meetmetega, mis on võetud ilma töötajate esindajatega eelnevalt konsulteerimata? 2.
Kas nõukogu 20. juuli 1998. aasta direktiivi 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta artikli 1 lõike 1 viimane lõik, kus on sätestatud, et „[p]unkti a esimeses alapunktis sätestatud koondamiste arvu määramisel arvatakse koondamiste hulka ka sellised tööandja algatusel toimunud töölepingu lõpetamised, mille üks põhjus või mitu põhjust ei ole seotud asjaomaste üksiktöötajatega, juhul kui koondamisi on vähemalt viis“, hõlmab kriisiolukorras, kus on ette näha töötajate arvu vähendamist, sealhulgas koondamise teel, tööandja ettepanekul töötajate vabatahtlikku töölt lahkumist, mida nad ei soovi, kuid millega nad nõustuvad, kui nad on saanud kindla pakkumise, et nad võetakse kohe tööle teise ettevõtjasse, kui võimaluse, et töötajad saaksid võimaliku töölepingu sõlmimiseks töövestlusele, on selle teise ettevõtjaga korraldanud tööandja?
(1) (2)
EÜT L 225, lk 16; ELT eriväljaanne 05/03, lk 327.
10. septembri 2009. aasta kohtuotsus Akavan Erityisalojen Keskusliitto AEK jt (C-44/08, EU:C:2009:533).
Eelotsusetaotlus, mille on esitanud College van Beroep voor het bedrijfsleven (Madalmaad) 12. septembril 2022 – L. VOF versus Minister van Landbouw, Natuur en Voedselkwaliteit (Kohtuasi C-591/22) (2022/C 472/34) Kohtumenetluse keel: hollandi Eelotsusetaotluse esitanud kohus College van Beroep voor het bedrijfsleven
Põhikohtuasja pooled Kaebaja: L. VOF Vastustaja: Minister van Landbouw, Natuur en Voedselkwaliteit